CELEX: 31981R2821
Language: el
Date: 1981-09-28 00:00:00
Title: Κανονισμός (EOK) αριθ. 2821/81 τού Συμβουλίου τής 28ης Σεπτεμβρίου 1981 περί εφαρμογής στήν Κοινότητα αναθεωρημένων ποσών γιά τά αποδεικτικά έγγραφα τού πρωτοκόλλου αριθ. 1 περί καθορισμού τής εννοίας «καταγόμενα προϊόντα» ή «προϊόντα καταγωγής» καί τών μεθόδων διοικητικής συνεργασίας τής δεύτερης συμβάσεως ΑΚΕ—ΕΟΚ

Avis juridique important

|

31981R2821

Κανονισμός (EOK) αριθ. 2821/81 τού Συμβουλίου τής 28ης Σεπτεμβρίου 1981 περί εφαρμογής στήν Κοινότητα αναθεωρημένων ποσών γιά τά αποδεικτικά έγγραφα τού πρωτοκόλλου αριθ. 1 περί καθορισμού τής εννοίας «καταγόμενα προϊόντα» ή «προϊόντα καταγωγής» καί τών μεθόδων διοικητικής συνεργασίας τής δεύτερης συμβάσεως ΑΚΕ—ΕΟΚ  

Επίσημη Εφημερίδα αριθ. L 277 της 01/10/1981 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 2821/81 ΤΟΥ ΣΥΜΒΟΥΛΙΟΥ  της 28ης Σεπτεμβρίου 1981  περί εφαρμογής στην Κοινότητα αναθεωρημένων ποσών για τα αποδεικτικά έγγραφα του πρωτοκόλλου αριθ. 1 περί καθορισμού της εννοίας «καταγόμενα προϊόντα» η «προϊόντα καταγωγής» και των μεθόδων διοικητικής συνεργασίας της δεύτερης συμβάσεως ΑΚΕ-ΕΟΚ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το πρωτόκολλο αριθ. 1 περί καθορισμού της εννοίας «καταγόμενα προϊόντα» η «προϊόντα καταγωγής» και των μεθόδων διοικητικής συνεργασίας (1) της δεύτερης συμφωνίας ΑΚΕ-ΕΟΚ, και ιδίως το άρθρο 6,  την πρόταση της Επιτροπής,  Εκτιμώντας:  ότι το άρθρο 6 παράγραφος 1 σημείο δ του πρωτοκόλλου αναφέρει ότι η Κοινότητα μπορεί, όταν είναι αναγκαίο, να αναθεωρήσει τα ποσά που καθορίζουν τις περιπτώσεις που τα έντυπα EUR 2 μπορούν να χρησιμοποιηθούν στη θέση των πιστοποιητικών κυκλοφορίας EUR 1 και τις περιπτώσεις που δεν μπορεί να αποδειχθεί η καταγωγή των προϊόντων όπως ορίζεται στο άρθρο 16·  ότι η αντίστοιχη αξία των σχετικών ποσών σε διάφορα εθνικά νομίσματα την 1η Οκτωβρίου 1980 είναι κατώτερη από εκείνη της 30ής Ιουνίου 1978·  ότι, λόγω της αυτόματης προσαρμογής που επέρχεται κάθε δύο χρόνια, από την ημερομηνία αναφοράς που προβλέπεται στο άρθρο 6 παράγραφος 1 σημείο γ δεύτερη πρόταση του πρωτοκόλλου, η πραγματική αξία των εκφρασθέντων στα εν λόγω εθνικά νομίσματα ορίων, που αντιστοιχούν στα ποσά που καθορίσθηκαν στα άρθρα 6 και 16 του πρωτοκόλλου, θα μειωνόταν· ότι, για να αποφευχθεί η μείωση αυτή, πρέπει να αυξηθούν τα εν λόγω ποσά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το οριζόμενο στο άρθρο 6 παράγραφος 1 σημείο β του πρωτοκόλλου αριθ. 1 ποσό ανέρχεται σε 1 620.  Τα οριζόμενα στο άρθρο 16 παράγραφος 2 του πρωτοκόλλου αριθ. 1 ποσά ανέρχονται αντίστοιχα σε 105 και 325.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Σεπτεμβρίου 1981.  Για την Επιτροπή  Ο Πρόεδρος  P. WALKER  (1) ΕΕ αριθ. L 347 της 22. 12. 1980, σ. 73.